Hakkan lagunema.  Juba mitmendat korda avastan, et minu keha laguneb. Algas see kõik mõningane aeg tagasi. Rinnas on vahel valud ja hammastes ka. Täna kukkus ühel tagumisel hambal välimine email ära.  Vedas, et täna, sest õhtupoolikul on hambaarsti aeg nagunii. Et auku parandada.  Imelik on olla. Siiani olen tervete hammastega olnud. Ja nüüd siis selline altvedamine. Tegelikult vedasin mina neid muidugi alt. Siis kui ma K pärast 8 kuud piimatooteid ei tarbinud ja samas ise pikalt lapsele rinda andsin.